3e73042426da6837a1e1c4aa0e8f1029
Τι είναι ο αστιγματισμός;
matakia.gr
2020.05
Ο **αστιγματισμός** εμφανίζεται σε όλους σχεδόν τους ανθρώπους σε κάποιο βαθμό. Οφείλεται σε ανατομική ανωμαλία του κερατοειδούς χιτώνα και πιο σπάνια του φακού του ματιού. Στον αστιγματισμό τα οπτικά είδωλα δεν εστιάζονται σε ένα σημείο επάνω στον αμφιβληστροειδή χιτώνα, όπως συμβαίνει στα φυσιολογικά εμμετρωπικά μάτια.


Αποτέλεσμα; Μια εικόνα σύγχυσης του αντικειμένου που παρατηρούμε!


Εμφανίζεται κατά την γέννηση και δεν αλλοιώνεται εφ΄όρου ζωής, εάν βέβαια δεν θα υπάρξουν τραυματισμοί ή άλλοι εξωτερικοί παράγοντες στο μάτι.


Ο αστιγματισμός δεν είναι ασθένεια. Ειδικά ο αστιγματισμός με μικρό βαθμό δεν δημιουργεί προβλήματα στην όραση. Και γενικότερα δεν δημιουργεί ιδιαίτερα λειτουργικά προβλήματα, εκτός από ακραίες περιπτώσεις.


o αστιγματισμός (astigmatism) είναι μια διαθλαστική ανωμαλία, δηλαδή ένα σφάλμα του οφθαλμού. Προκαλείται από το διαφορετικό σχήμα του κερατοειδούς, (ή του φακού) κατά την οποία ο κερατοειδής χιτώνας (το εξωτερικό διάφανο τμήμα του ματιού) δεν είναι σφαιρικός, αλλά ελλειπτικός με ασύμμετρες καμπυλότητες. Μια παράλληλη δέσμη ακτίνων που προσπίπτει στο μάτι δεν συγκλίνει, δεν εστιάζεται σε ένα σημείο του αμφιβληστροειδούς, αλλά σε διάφορα σημεία. Αυτά τα σημεία άλλα μπορεί να είναι μπροστά κι άλλα πίσω από τον αμφιβληστροειδή.


Για την ακρίβεια στον αστιγματισμό, η διαθλαστική δύναμη του ματιού δεν είναι η ίδια σε όλους τους μεσημβρινούς. Αυτό συνεπάγεται η συγκέντρωση των εισερχομένων στο μάτι ακτίνων σε ένα σημείο να μην είναι εφικτή.


Στις περισσότερες των περιπτώσεων ο αστιγματισμός οφείλεται σε διαταραχές του σχήματος του κερατοειδούς.


69d11055fe1a907d2d039668780b985c
Ποιά τα είδη και μορφές του αστιγματισμού;
matakia.gr
2020.05
* **Απλός αστιγματισμός:** Η μία εστιακή γραμμή εστιάζεται πάνω στον αμφιβληστροειδή, ενώ η άλλη μπροστά από τον αμφιβληστροειδή. Ο λεγόμενος απλός μυωπικός αστιγματισμός.  

Η μία εστιακή γραμμή εστιάζεται πάνω στον αμφιβληστροειδή, ενώ η άλλη πίσω από αυτόν. Γνωστός ως απλός υπερμετρωπικός αστιγματισμός.
* **Σύνθετος αστιγματισμός:** Καμιά από τις δύο εστιακές γραμμές δεν εστιάζονται πάνω στον αμφιβληστροειδή αλλά και οι δύο βρίσκονται είτε μπροστά (σύνθετος μυωπικός αστιγματισμός) είτε πίσω (σύνθετος υπερμετρωπικός ασιγματισμός) από τον αμφιβληστροειδή.
* **Μικτός αστιγματισμός:** Η μία εστιακή γραμμή σχηματίζεται μπροστά και η άλλη πίσω από τον αμφιβληστροειδή.


Σε όλα τα είδη του αστιγματισμού, η απόσταση μεταξύ των δύο εστιακών γραμμών είναι ανάλογη προς το βαθμό του αστιγματισμού


772e426c1261ccd29cc7ef371adf9917
Πώς γίνεται η διάγνωση του αστιγματισμού;
matakia.gr
2020.05
Ένας καλός οφθαλμίατρος με μιαν αντίστοιχη οφθαλμική εξέταση μπορεί εύκολα να διαπιστώσει την ύπαρξη ή όχι αστιγματισμού.

Η διάγνωση του αστιγματισμού γίνεται ή με μια απλή μέτρηση της οπτικής οξύτητας του ατόμου, είτε με τοπογραφία του κερατοειδούς, pentacam, topolyzer. h τοπογραφία του κερατοειδούς μπορεί να πραγματοποιηθεί και με το κερατόμετρο, γνωστή συσκευή ως [ophthalmometer](https://en.wikipedia.org/wiki/keratometer).


2dcaf7b2390e6be24722d750e61ddb4c
Πώς θα καταλάβετε άν το παιδί σας έχει αστιγματισμό;
matakia.gr
2020.05
Επειδή λοιπόν υπάρχει αυτή η διαφορά στην καμπυλότητα του κερατοειδούς και οι ακτίνες του φωτός δεν εστιάζονται μόνο σε ένα σημείο αλλά σε πιο πολλά **το παιδί** ίσως:


* Βλέπει τα αντικείμενα κάπως **παραμορφωμένα.**
* Δυσκολεύεται
στην **ανάγνωση γραμμάτων και αριθμών**που βρίσκονται είτε σε κοντινή ή και σε κάποια πιο μακρινή απόσταση.
* Παρουσιάζει **θολή όραση.**
* Στην προσπάθειά του να διακρίνει ένα αντικείμενο **μισοκλείνει τα μάτια του.**
* Ενδέχεται να παρουσιάζει την ώρα της μελέτης του μια περίεργη **κλίση του κεφαλιού.**
* **Σκύβει πιο πολύ από το κανονικό** πάνω στο γραφείο του για να διαβάσει.
* **Τρίβει επαναληπτικά** τα μάτια του.
* Παρουσιάζει
εμφανή **ερυθρότητα στα βλέφαρά και τα μάτια** του.
* Νιώθει **συχνό πόνο στο κεφάλι.**

5cdc3dec3895f2e74bb9a0945e0bca15
Πως γίνεται η διάγνωση του παιδικού αστιγματισμού;
matakia.gr
2020.05
Πρώτα από όλα σημαντικό ρόλο παίζει η **έγκαιρη διάγνωση,** η οποία με τη σειρά της θα εξασφαλίσει την **σωστή διόρθωση και θεραπεία** και ακολούθως θα διαμορφώσει ενήλικες με ποιοτική και άριστη οπτική οξύτητα.

Όσοι είστε γονείς θα πρέπει να ακολουθείτε το ένστικτό σας, όταν παρατηρείτε κάτι διαφορετικό στη συμπεριφορά των παιδιών σας. Η οφθαλμολογική εξέταση μπορεί να γίνει από πολύ μικρή ηλικία, είναι εντελώς ανώδυνη και δεν απαιτείται η συνεργασία του παιδιού, ούτε είναι υποχρεωτικό αυτό να έχει αποκτήσει την ικανότητα να διαβάζει γράμματα και αριθμούς. Ο παιδοοφθαλμίατρος έχει τη δυνατότητα με τα κατάλληλα μέσα της τεχνολογίας που διαθέτει να πραγματοποιήσει μια σειρά εξετάσεων που θα τον
οδηγήσουν σε σωστή διάγνωση. 

 **Μην αμελείτε οι γονείς τον τακτικό και προληπτικό
οφθαλμολογικό έλεγχο των τέκνων σας από την προσχολική ήδη ηλικία! Οι επιπτώσεις των διαθλαστικών ανωμαλιών στις παιδικές ηλικίες καθορίζουν την όραση του μελλοντικού ενήλικα.**


Ο αστιγματισμός που ξεπερνά τον **1 βαθμό** καλό θα ήταν να διαγνωστεί και να θεραπευτεί σε ηλικία μεταξύ των **2,5 έως 3 ετών** για να αποφευχθεί αργότερα και η περίπτωση εμφάνισης αμβλυωπίας, αυτό που λέμε τεμπέλικο μάτι. Ειδικά πρέπει οι γονείς να δώσουν προσοχή στην περίπτωση εκείνη που υπάρχει μεταξύ των δύο οφθαλμών διαφορά στη δύναμη και στον άξονά του. 

